《会张仲实宅得天字》
元代·方回

兵甲更多难，桑榆迫暮年。
孰能容此老，犹得并诸贤。
空阔瞻乔木，推移叹逝川。
醉乡春有路，暂觉异寒天。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。